Adam Driver

Adam Douglas Driver (født 19. november 1983) er en amerikansk skuespiller.

Kort tid etter terror-angrepene 11. september 2001 vervet Driver seg til United States Marine Corps.  Han tjenestegjorde i to år og åtte måneder før han brakk brystbenet, når han drev med terrengsykling, rett før resten av hans enhet skulle sendes til Irak-krigen. Driver ble deretter utskrevet fra militæret med rang som visekorporal. 

Deretter begynte Driver ved University of Indianapolis i ett år, før han fikk en audition ved The Juilliard School. Driver uttalte senere at han hadde store problemer med å komme overens med de andre studentene, og ikke passet inn i en livsstil som var så forskjellig fra hans tidligere liv i militæret. Han møtte sin fremtidige kone, Joanne Tucker, ved denne skolen - og ble uteksaminert med en Bachelor of Fine Arts i 2009.

Driver fikk sitt gjennombrudd i TV-serien Girls. Han har også spilt i en rekke kjente filmer, som Star Wars: The Force Awakens (2015), The Last Jedi (2017), The Rise of Skywalker (2019), Lincoln (2011) , Inside Llewyn Davis (2013), og Marriage Story (2019)  

Driver er kjent for sin rolle som Kylo Ren, som er en av hovedrollene i den nyeste Star Wars-trilogien. Han har også blant annet vært vert for Saturday Night Live og gjennomført flere sketsjer med dem som spiller på karakteren Kylo Ren.

Filmografi

Film

TV

Teater

Referanser

Eksterne lenker 
 

Skuespillere fra USA
Personer fra San Diego
Skuespillere i Star Wars